( 60 ) 
me transporter incontinent devers eulx pour assister à l’interrogation; et com¬ 
bien qu’il restoit encorres de résouldre sur la torture d’aultres prisonniers de 
ceste ville, n’ay ozé toutesfois faillir de satisfaire à leur désir et, ensuivant 
ce, me partz d’icy cejourd’huy avec le prédicateur prisonnier, en bonne 
garde, telle que mons r le gouverneur m’a délivré, et ce craindant que de 
mon retardement procédas! aucun inconvénient, nonobstant que n’ay encorres 
icy achevé. 
A tant, Madame, prie le Créateur vous donner l’entier de vous nobles 
désirs. 
De Tornay, ce vm e de janvier 1544 1 . 
Vostre très humble et très obéissant serviteur, 
Charles de Tisnacq. 
A la Royne. 
VIII. 
Le commissaire Charles de Tisnacq à Louis Schore, président du 
conseil privé. 
Du 8 janvier 1545. 
Autographe, inédit. — Audience , liasse 25. 
Monseigneur, je me déporteray de tenir propos par cestes de ce qu’escriptz 
à la royne, me référant quant à ce ausdictes lettres. Tous les prisonniers de 
ceste ville ont esté interrogez ordinairement et deux extraordinairement, 
après délibéracion prinse en présence de ceulx des deux justices de ceste 
ville 2 . Et n’ont esté interrogez, sinon sur le faict de leur complices et faict 
d’aultruy. Il y en a encorres d’aultres assez convaincuz par leur confession 
touchant leur propre faict, sur le torture desquelz restoit à résouldre. Com¬ 
bien que faiz grant double sy la délibéracion des dessus dicls condescendra à 
icelle, veue la difficulté qui s’est offerte sur la délibéracion quant aux précé- 
dens, et ce 3 povoir que ceulx qui restent, combien que, par leur confession, 
appert qu’ilz sont notoirement transgresseurs de l’ordonnance et réceptateurs 
des prédications, ne donnent sy ouverte déclaracion de leurs erreurs quant à 
la foy ou de persévérance en iceulx, ce que militoit ès précédens, qu’est, me 
1 1545, N. S. 
2 Le bailliage et le magistrat. 
3 Ce pour se. — Se pouvoir se rapportant à : faiz grand doubte. 
